TKN พุ่งเฉียด 4% โบรกฯชี้กำไรปีนี้โต 30% หลังบุกตลาดตปท.ต่อเนื่อง เคาะเป้า 12 บาท
TKN พุ่งเฉียด 4% โบรกฯชี้กำไรปีนี้โต 30% หลังบุกตลาดตปท.ต่อเนื่อง เคาะเป้า 12 บาท ล่าสุด ณ เวลา 10.08 น. อยู่ที่ระดับ 10.80 บาท ปรับตัวขึ้น 0.40 บาท หรือ 3.85% ด้วยมูลค่าการซื้อขาย 147.78 ล้านบาท
TKN พุ่งเฉียด 4% โบรกฯชี้กำไรปีนี้โต 30% รับต้นทุนต่ำ-ลุยบุกตลาดต่างประเทศต่อเนื่อง แนะนำ "ซื้อ" เคาะราคาเป้าหมายสูง 12 บาท
30 เม.ย. 2562

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 10.08 น. อยู่ที่ระดับ 10.80 บาท ปรับตัวขึ้น 0.40 บาท หรือ 3.85% ด้วยมูลค่าการซื้อขาย 147.78 ล้านบาท

โดย บล.ดีบีเอส วิคเคอร์ส แนะนำ “ซื้อเก็งกำไร” ราคาเป้าหมาย 12 บาท/หุ้น โดยประเมินว่าปี 62 บริษัทจะมีกำไรสุทธิเติบโตขึ้นกว่า 30% จากปี 61 ที่ 459 ล้านบาท โดยมีปัจจัยหนุน คือ 1) ราคาวัตถุดิบลดลง (ปัจจุบันมีรองรับถึงปี 63 แล้ว), 2) ได้ตัวแทนจำหน่ายรายใหม่ในจีนแล้ว คาดว่าจะเห็นยอดขายที่ดีขึ้นในจีนชัดเจนช่วงครึ่งปีหลังของปี 62 เป็นต้นไป และกำลังเจรจาหาตัวแทนจำหน่ายเพิ่มในจีน (เซียงไฮ้), 3) ยอดขายในสหรัฐค่อยๆ ดีขึ้น โดยสินค้าแบรนด์ NORA ได้เริ่มวางจำหน่ายแล้วตั้งแต่ปลายปี 61 ปีนี้วางแผนขายเพิ่มในห้าง Costco (ซึ่งมีสาขาในสหรัฐ 1.34 พันแห่ง) ขณะนี้อยู่ในช่วงตรวจสอบมาตรฐานโรงงานที่สหรัฐรอบที่ 2 คาดว่าจะเห็นความชัดเจนภายในปี 62
ขณะที่มีแผนขยายช่องทางจำหน่ายสินค้าที่ไม่ใช่สาหร่าย ขณะนี้กำลังเจรจากับพันธมิตรในจีนเพื่อร่วมทุนในธุรกิจคอนซูเมอร์โปรดักส์ ในการขยายช่องทางการขายสินค้าที่ไม่ใช่สาหร่ายผ่านแบรนด์เถ้าแก่น้อย เช่น การนำเอาสินค้าในประเทศไทยไปจำหน่ายในประเทศจีน เป็นต้น คาดว่าจะสรุปผลได้ภายในปี 62
ทั้งนี้ในเชิงกลยุทธ์ แนะนำซื้อเก็งกำไร โดยการวิเคราะห์ทางเทคนิค แนะนำซื้อตามด้วยค่าบวกของราคาหุ้น โดยมีแนวต้านระยะสั้น 10.30-10.50 บาท (ยืนเหนือ 10.50 บาทได้ถือลุ้นแนวต้านต่อไป 11-11.50 บาท)
 
 